_:n13cd203ad0854bb097ff08ce6a39d68cxb0
<http://schema.org/articleBody>
"\n\n\n\n\nचंपावत टनकपुर राजमार्ग के बीच बने स्वाला डेंजर जोन ने सभी के पसीने छुड़ा दिए हैं. राजमार्ग बंद होने के कारण शहरी क्षेत्रों के साथ-साथ ग्रामीण क्षेत्रो में भी सन्नाटा पसरा हुआ है. वहीं व्यापारियों को आर्थिक नुकसान तो आम जनता को परेशानियां उठानी पड़ रही है. 24 और 25 सितम्बर को भी चंपावत-टनकपुर राजमार्ग पर वाहनों की आवाजाही पूरी तरह से बंद रहेगी.\n\n\n\nबता दें एनएच में बड़े वाहनों के लिए लगातार बंद रहने से क्षेत्र में अब जरूरी वस्तुओं की किल्लत होने लगी है. जिससे लोगों में भी आक्रोश है. राष्ट्रीय राजमार्ग के ईई आशुतोष कुमार के अनुसार जब तक उक्त स्थल से पूरा मलवा हटाकर पक्की जमीन नहीं मिलती है तब तक यहां सुरक्षित यातायात व्यवस्था बनाना संभव नहीं है. जिसके लिए 24 और 25 सितंबर को राजमार्ग में सभी प्रकार के वाहनों की आवाजाही पर रोक लगाई गई है.\n\n\n\nइन मार्गों से होगी आवाजाहीडीएम नवनीत पांडे ने स्थल का निरीक्षण कर हर स्थिति का अध्ययन किया. इसके साथ ही अधिकारियों को निर्देशित किया कि यात्रियों की सुरक्षा पहली प्राथमिकता है. डीएम के आदेशानुसार 24 और 25 को सभी हल्के वाहनों का संचालन सुबह आठ बजे से शाम चार बजे तक सुखीढाग डाडा मीनार मोटर मार्ग से और भारी वाहनों का संचालन काठगोदाम देवीधूरा लोहाघाट मार्ग से होगा. आदेशों का उल्लंघन करने पर संबंधित के विरुद्ध आपदा प्रबंधन अधिनियम 2005 की धाराओं के तहत कार्रवाई होगी.\n\n\n\nकेंद्रीय मंत्री और जिलाधिकारी को दिया ज्ञापनवहीं एनएच लगातार बंद रहने से जनता और व्यापारियों को हो रही दिक्कतों को देखते हुए व्यापारियों ने डीएम और केंद्रीय सड़क परिवहन एवं राजमार्ग मंत्री नितिन गडकरी को ज्ञापन भेजा है. व्यापारियों ने जल्द से जल्द एनएच को खोलने और सुधार की मांग की है. व्यापारियों ने कहा एनएच के लगातार बंद रहने से उनका व्यापार बुरी तरह प्रभावित हो चुका है. मालूम हो यह सड़क देश की सुरक्षा को लेकर भी काफी महत्वपूर्ण है. क्योंकि यह सड़क चीन सीमा को जोड़ती है. जिसका उपयोग सेना भी करती है\n"
<https://themisail.com/persistent-falling-debris-on-champhat-tanakpur-highway-will-be-closed-today-and-tomorrow-with-movement-of-vehicles/>